dbk.life

OPROSTI, LJUBAVI / Sorry, Baby
2026-04-28 18:00 - 19:45, 2026-04-25 18:00 - 19:45 (Europe/Zagreb) | Kino dvorana Visia, Poljana Paska Miličevića 3, Dubrovnik, 20000, Croatia
Agnes se dogodilo nešto strašno. No za ostatak svijeta život ide dalje. Kada joj u posjet dođe bliska prijateljica, Agnes shvaća koliko je zapravo zaglavila i odluči se ponovno vratiti među žive. Ova topla i suosjećajna drama s elementima satire zauzima novu perspektivu u pričama o seksualnom nasilju, te fokus s traumatičnog iskustva usmjerava na proces iscjeljenja. Film je producirao oskarovac Barry Jenkins („Moonlight“). Poznata kao glumica u seriji „Milijarde“, Eva Victor u svom cjelovečernjem redateljskom prvijencu impresivno utjelovljuje glavnu ulogu, a napisala je i scenarij, za koji je nagrađena na Sundanceu.
Dobitnik nagrade za najbolji scenarij na festivalu u Sundanceu!
Dobitnik nagrade Udruženja kritičara SAD-a za najbolji redateljski debi!
Nominacija za nagradu Zlatni globus u kategoriji najbolje glumice!

"Ples, ples, ples"
2026-04-28 18:00 - 19:30 | Kazalište Marina Držića, Pred Dvorom 3, Dubrovnik, 20000, Croatia
“Ples, ples, ples” će sutra zavladati Velikom Scenom Kazalište Marina Držića uz Svjetski dan plesa & Forum mladih Grada Dubrovnika. Plesni klubovi, školske skupine, profesionalci i amateri će utorak, 28. travnja s početkom u 18h pokazati sve što su vrijedno učili tokom cijele godine sa svojim mentorima, profesorima i voditeljima!

Grad Dubrovnik

MAČJA POSLA / Miss Moxy
2026-04-28 16:00 - 17:30, 2026-04-26 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jedna razmažena mačka. Jedan smušeni pas. Jedno veliko putovanje koje će promijeniti sve. Kada se razmažena kućna mačka Miss Moxy tijekom obiteljskog putovanja izgubi daleko od doma, pred njom se otvara velika pustolovina kroz jug Europe. Kako bi pronašla put kući, morat će učiniti nešto što joj se čini nezamislivim – zatražiti pomoć upravo od onih koje mačke najčešće izbjegavaju. Na tom putovanju pridružuju joj se Brute, dobrodušan ali pomalo nespretan pas, i Ayo, stara i mudra lastavica. Zajedno kreću na nepredvidivo putovanje puno smiješnih zgoda, izazova i novih prijateljstava. Tijekom ove pustolovine Moxy će naučiti slušati vlastiti glas i shvatiti da su je prijašnje predrasude prema drugima često navodile na pogrešne zaključke. Otkrit će pravo značenje prijateljstva – i shvatiti da se najvrjednije životne lekcije često kriju upravo ondje gdje ih najmanje očekujemo.

DERIŠTE / Urchin
2026-04-27 20:30 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Mladi beskućnik Mike trudi se preživjeti na surovim ulicama Londona i preokrenuti svoj život dok se istovremeno suočava s demonima prošlosti. Na putu samootkrivenja dobiva neočekivane prilike za novi početak.
Poznat po ulogama u filmovima „Štakori s plaže“, „Trokut tuge“ i „Požuda“, Harris Dickinson već je prvim redateljskim uratkom pokazao da nije samo talentirani glumac, već i umješan redatelj.
Film „Derište“ je premijerno prikazan u programu Izvjestan pogled u Cannesu, gdje je osvojio nagradu FIPRESCI i priznanje za najbolju glumu (Frank Dillane).

Tečaj za radioamatere
2026-04-27 20:00 - 21:30 | Radioklub Dubrovnik, Baltazara Bogišića 14, Dubrovnik, Dubrovačko-neretvanska, 20000, Croatia
RADIO KLUB DUBROVNIK, B.Bogišića 14, organizira tečaj za radioamatere operatore i poziva sve zainteresirane da im se pridruže!
Tko može sudjelovati?
– učenici osnovnih i srednjih škola
– studenti
– svi zainteresirani građani, bez obzira na godine i spol,
Što ćete naučiti?
Tehničke osnove radioamaterizma
Hrvatske i međunarodne radioamaterske komunikacijske procedure
Hrvatske i međunarodne propise radioamaterizma
Praktični rad radioamaterskom komunikacijskom opremom
Gdje i kad se održava tečaj?
U prostorijama Radio kluba, na adresi Baltazara Bogišića 14, dana 27.4. – ponedeljak – s početkom u 20.00 h. Daljnji raspored tečaja će se definirati u skladu s mogučnostima polaznika. Trajanje – početni dio tečaja 5 x 2h.
Zašto se prijaviti?
Steknite međunarodno priznatu dozvolu za rad
Posjedujte vlastitu radijsku postaju za korištenje u Hrvatskoj i inozemstvu
Uđite u svijet radioamaterskih komunikacija i postanite dio globalne zajednice
Za više informacija kontaktirajte nas.
Kako se prijaviti?
Nema posebne prijave, dođite, slušajte, pitajte. Možete nam se javiti putem maila: prijava.9a1bhi@gmail.com

Predstavljanje knjige “Mala knjiga za veliki život”
2026-04-27 19:00 - 20:30 | Narodna knjižnica “Šime Vučetić”, Ulica 26 br. 2, Vela Luka, Dubrovačko-neretvanska, 20270, Croatia
Narodna knjižnica “Šime Vučetić” poziva Vas na predstavljanje knjige “Mala knjiga za veliki život” autorice Anđe Marić u ponedjeljak, 27. travnja 2026. u 19 h.
Veselimo se Vašem dolasku!

PERAST RANJENI BROD
2026-04-27 19:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Film donosi snažnu i emotivnu priču o legendarnom Jadrolinijinom brodu Perast, ali i o tragičnoj sudbini koja je u Domovinskom ratu zadesila njegovu posadu.
U floti Jadrolinije brod Perast godinama je svakodnevno plovio između Dubrovnika, Elafitskih otoka i Mljeta. Bio je mnogo više od običnog broda: njime su na otoke stizali ljudi, djeca-školarci, pisma, vijesti i namirnice. Na njegovoj palubi rađala su se prijateljstva i ljubavi, stvarale uspomene i ispisivale male životne priče stanovnika otoka. Zato su ga mnogi Mljećani nazivali jednostavno – vapor s dušom.

ISCJELJITELJ: NASLJEĐE / The Physician II
2026-04-27 18:00 - 20:30, 2026-04-25 20:00 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Priča nadahnuta kultnim romanom „Iscjelitelj“ Noaha Gordona. Godine 1050. liječnik Rob Cole, školovan u Perziji kod velikog učenjaka Ibn Sine, vraća se u Englesku kako bi na Zapad donio napredno medicinsko znanje. No nakon tragedije na moru i gubitka supruge, u Londonu nailazi na otpor moćnog liječničkog ceha te izvan gradskih zidina osniva skromnu bolnicu za siromašne. Ondje upoznaje tajanstvenu keltsku iscjeliteljicu Morrigan, koja mu otkriva novu dimenziju medicine – liječenje duše. Njegovi izvanredni uspjesi ubrzo dopiru i do kraljevskog dvora. Kada izliječi kralja Knuta od navodne bolesti, Rob nenamjerno ulazi u opasnu mrežu dvorskih intriga. Optužen za ubojstvo i prisiljen na bijeg, kreće na opasno putovanje kako bi pronašao i izliječio kraljevu kćer Ilene. Na putu kroz olujne obale i sjeverne krajeve Engleske Rob će otkriti da prava snaga medicine ne leži samo u liječenju tijela, nego i u razumijevanju ljudske duše.

Ciklus radionica "Priprema za školu 2026."
2026-04-27 17:00 - 18:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Udruga edukacijskih rehabilitatora Dubrovačko-neretvanske županije eDUreh u suradnji s Centrom za djecu, mlade i obitelj Dubrovnik te financijsku podršku Dubrovačko-neretvanske županije organizira ciklus radionica “Priprema za školu 2026.” za djecu školske obveznike u pedagoškoj godini 2026./2027. (djeca koja su do 1.4.2026. napunila 6 godina)
U Centru za djecu, mlade i obitelj Dubrovnik (TUP, prostorije iznad Love bara) tijekom svibnja i lipnja edukacijski rehabilitatori s višegodišnjim iskustvom u odgoju i obrazovanju djece održati će ciklus radionica poticanja znanja i vještina koje su potrebne djetetu za polazak u školu. Radionice će se odvijati intenzitetom 1x tjedno (ponedjeljkom) u trajanju do 90min u maloj socijalizacijskoj grupi kroz multi-modalne aktivnosti i igre.
Minimalan broj djece je 6, a maksimalan 10.
Prednost pri odabiru polaznika radionica imaju djeca koja nisu pohađala redovne odgojno-obrazovne ustanove i programe u predškolskom uzrastu te ona koja su dobila preporuku za dodatan rad od strane stručnih suradnika prilikom procjene za upis u školi.
Obavijest o prijemu u skupinu za radionice dobiti ćete po obavljenim prijavama.
❗️Prijave traju do subote 25.04.2026. u 12.00 , a prijaviti se možete putem linka u opisu profila❗️
Radionice su BESPLATNE za sve sudionike.
Ciklus radionica započinje RODITELJSKIM SASTANKOM u ponedjeljak 27.04.2026. u 17.00-18.00h u Centru za djecu, mlade i obitelj Dubrovnik (TUP, prostorije iznad Love bara) gdje će roditelji dobiti sve detaljne informacije uz kratko predavanje i smjernice kako podržati dijete pri značajnoj životnoj prekretnici – početku školovanja.
Radujemo se zajedničkom učenju i druženju!
Udruga eDUreh

𝗟𝗔𝗚 𝟱 𝗙𝗘𝗦𝗧 𝟮𝟬𝟮𝟲 - Korčula
2026-04-27 12:00 - 21:00 | Gradska knjižnica Ivan Vidali, Korčulanskih brodograditelja bb, Korcula, 20260, Croatia
U 𝗽𝗼𝗻𝗲𝗱𝗷𝗲𝗹𝗷𝗮𝗸, 𝟮𝟳. 𝘁𝗿𝗮𝘃𝗻𝗷𝗮 𝟮𝟬𝟮𝟲., 𝗼𝗱 𝟭𝟬 𝗱𝗼 𝟭𝟮 𝘀𝗮𝘁𝗶, gradska tržnica 𝗥𝗼𝘁𝗼𝗻𝗱𝗮 𝘂 𝗞𝗼𝗿č𝘂𝗹𝗶 pretvorit će se u središte otočnih i europskih okusa u sklopu manifestacije 𝗟𝗔𝗚 𝟱 𝗙𝗘𝗦𝗧, koju organiziramo u okviru projekta “𝗙𝗼𝗼𝗱 𝗪𝗶𝘁𝗵𝗼𝘂𝘁 𝗕𝗼𝗿𝗱𝗲𝗿𝘀”

Na sajmu će se predstaviti lokalni otočni proizvođači i obrtnici, kao i međunarodni partneri na projektu – proizvođači i obrtnici iz LAG-a Međimurski bregi i doli te ostalih talijanskih, rumunjskih, slovenskih, portugalskih i latvijskih LAG-ova – donoseći raznolikost okusa, tradicije i priča koje povezuju ruralne zajednice Europe.

Autohtoni proizvodi, vrhunske delicije i druženje s proizvođačima iz Hrvatske i Europe – sve vas to očekuje na LAG 5 FESTU.

𝗣𝗼𝗽𝗼𝗱𝗻𝗲𝘃𝗻𝗶 𝗽𝗿𝗼𝗴𝗿𝗮𝗺
𝗚𝗿𝗮𝗱𝘀𝗸𝗮 𝗸𝗻𝗷𝗶ž𝗻𝗶𝗰𝗮 𝗜𝘃𝗮𝗻 𝗩𝗶𝗱𝗮𝗹𝗶

𝟭𝟳:𝟬𝟬 – 𝗣𝗔𝗡𝗘𝗟 𝗥𝗔𝗦𝗣𝗥𝗔𝗩𝗔
„𝗢𝗱 𝗹𝗼𝗸𝗮𝗹𝗻𝗶𝗵 𝗼𝗸𝘂𝘀𝗮 𝗱𝗼 𝗮𝘂𝘁𝗲𝗻𝘁𝗶č𝗻𝗼𝗴 𝗱𝗼ž𝗶𝘃𝗹𝗷𝗮𝗷𝗮 𝗱𝗲𝘀𝘁𝗶𝗻𝗮𝗰𝗶𝗷𝗲“
𝗣𝗮𝗻𝗲𝗹𝗶𝘀𝘁𝗶:
Ivana Sardelić (Blatski fižuli ustanova u kulturi),
Maja Šeparović (Visit Blato Korčula),
Rudi Grula (Visit Međimurje),
Vedran Kunica (Udruga Stonski školjkari) Mali Ston oyster / Malostonska kamenica
Panel moderira: Dora Lozica

Razgovor o tome kako lokalna hrana i tradicija oblikuju turističku ponudu i identitet destinacije.

𝟭𝟵:𝟬𝟬 – 𝗣𝗥𝗘𝗗𝗔𝗩𝗔𝗡𝗝𝗘
„𝗕𝗶𝗼𝗱𝗶𝗻𝗮𝗺𝗶č𝗸𝗮 𝗮𝗴𝗿𝗶𝗸𝘂𝗹𝘁𝘂𝗿𝗮 𝘂 𝗳𝘂𝗻𝗸𝗰𝗶𝗷𝗶 𝗼𝗱𝗿ž𝗶𝘃𝗲 𝗽𝗼𝗹𝗷𝗼𝗽𝗿𝗶𝘃𝗿𝗲𝗱𝗻𝗲 𝗽𝗿𝗮𝗸𝘀𝗲“
𝗣𝗿𝗲𝗱𝗮𝘃𝗮č𝗶𝗰𝗮: dr. sc. Dijana Posavec (Centar dr. Rudolfa Steinera)

Uvid u to kako biodinamički pristupi doprinose očuvanju prirodnih resursa, jačanju bioraznolikosti i razvoju ekološki odgovorne te dugoročno održive poljoprivrede.

𝗩𝗶𝗱𝗶𝗺𝗼 𝘀𝗲 𝗻𝗮 𝗟𝗔𝗚 𝟱 𝗙𝗘𝗦𝗧-𝘂!

#LAG5FEST #FoodWithoutBorders #LAG5 #lag5fest2026

Gradska knjižnica Ivan Vidali Blatski fižuli ustanova u kulturi Visit Blato Korčula Visit Međimurje Mali Ston oyster / Malostonska kamenica Centar dr. Rudolfa Steinera

MOTHER MARY – IKONA / Mother Mary
2026-04-26 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od studija A24 dolazi priča o slavi, prijateljstvu i tajnama koje ne mogu ostati skrivene. Dvije žene. Jedna prošlost. Jedna noć koja će promijeniti sve. Uoči velikog povratničkog nastupa, legendarna pop zvijezda Mother Mary (Anne Hathaway – dobitnica Oscara® za film Les Misérables) ponovno se susreće sa svojom nekadašnjom najboljom prijateljicom i bivšom kostimografkinjom Sam Anselm (Michaela Coel), s kojom već godinama nije u kontaktu. Susret koji je trebao biti tek kratko ponovno okupljanje ubrzo otvara davno zakopane rane, potisnute tajne i neriješene emocije koje su obilježile njihov odnos. Dok se reflektori spremaju obasjati pozornicu, prošlost prijeti zasjeniti trenutak njezina velikog povratka. Film studija A24, s vrhunskom glumačkom postavom i snažnom emocionalnom pričom, vodi gledatelje iza kulisa svijeta pop-glazbe – tamo gdje se iza glamura kriju ambicija, izdaja i potraga za oprostom.

BEZ IZBORA / No Other Choice
2026-04-26 20:00 - 22:15 | Kino dvorana Visia, Poljana Paska Miličevića 3, Dubrovnik, 20000, Croatia
Novo remek-djelo Parka Chan-wooka, jednog od najvećih južnokorejskih redatelja 21. stoljeća koji je snimio nezaboravne hitove “Oldboy”, “Sluškinja” i “Dvostruka prijevara”!
Čini se da Man-su – specijalist za proizvodnju papira s 25 godina radnog iskustva – ima sve što običan čovjek može poželjeti od života. Dok mu dani prolaze u sretnom zadovoljstvu skupa sa suprugom Miri, njihovo dvoje djece i dva psa, Man-su iznenada biva otpušten. Šokiran razvojem događaja, Man-su obeća svojoj obitelji da će u roku od iduća tri mjeseca pronaći posao, ali ubrzo će proći godina dana, a sve što je on uspio napraviti jest šetati od jednog intervjua do drugog te dobiti odbijenice. Ubrzo se Man-su pronađe u opasnosti gubitka vlastite kuće za koju se toliko trudio kupiti je pa u očajničkom pokušaju lova na posao skuje jedinstveni plan osiguravanja novog radnog mjesta: eliminirati konkurenciju, ako treba i silom…

DRAMA / The Drama
2026-04-26 18:00 - 19:45 | Kino dvorana Visia, Poljana Paska Miličevića 3, Dubrovnik, 20000, Croatia
Novi film studija A24 u kojem glavne uloge tumače Zendaya i Robert Pattinson. Radnja prati Emmu (zaposlenicu knjižare iz Louisiane) i Charlieja (ravnatelja muzeja iz Londona), naizgled sretan, zaručeni par čiji se odnos počinje raspadati nekoliko dana prije vjenčanja, nakon niza neočekivanih otkrića. Tijekom druženja s drugim parom, odlučuju izgovoriti najgoru stvar koju su ikada napravili. Jedna ispovijed posebno uzdrma dinamiku odnosa i dovede u pitanje sve što su mislili da znaju jedno o drugome.

Sajam razmjene biljaka u ARL
2026-04-26 10:00 - 17:00, 2026-04-25 10:00 - 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu i nedjelju, 25. i 26. 4. organizirat ćemo mali sajam razmjene biljaka u ARL, a ovo je prilika da vas pozovemo da sudjelujete. Pripremite, rasadite i presadite svoje biljke i donesite ih u ARL 25. i 26. 4. pa ih zamijenite na licu mjesta.
A bit će I muzike i ploča i film i par vintage i second hand štandova, uglavnom bit će to jedan fino ugođen vikend.
Više informacija na arl@arl.hr.
Slijede pozivi, event, raspored događanja i naravno razmjena
Pozovite susjede i prijatelje i vidimo se

DUAL DRIVE @ LAZARETI W/ MATTBUTT & OZ UNDERGROUND
2026-04-25 23:00 - 2026-04-26 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
CLUB LAZARETI DUBROVNIK25.04.2026.
LINE UP:– WARM UP BY MATTBUTT @mattbutt1982 KOJI SLAVI ROĐENDAN, ZATO MU OBAVEZNO DOĐITE ČESTITATI!
– DUAL DRIVE /STOCKHOLM/ @dualdriveofficial
– JURE & VECKI /OZ UNDERGROUND/
KARTE U PRETPRODAJI MOŽETE KUPITI NA ENTRIO.HR

MORE ABOUT HEADLINERS :Dual Drive is a Duo DJ by Bara W & Technokid, two well recognised Swedish DJs and Event Organisers. Technokid & Bara W have been performing alongside for more than 4 years in major and underground events in Sweden. Being those type of hate-love brothers, who spread music but also laugh on their followers’ faces with all their jokes and mocks, they got recognised for being fun to watch at the same time being serious about providing their followers with harmonic, groovy, yet driving sounds of Techno.
Bara W & Technokid met in a random event, where they talked music, but built friendship. Since then, Bara W joined forces with Technokid to run events under the Brand Demandsthlm, after years of branding and booking well recognised international artists, they have grown to a well recognised promoters and grew with it as artists, joining forces in yet one more name: Dual Drive.
Dual Drive have performed alongside well recognised international names, handing the stage to names such as: Lilly Palmer, Bart Skils, Thomas Schumacher, and many more. Dual Drive now aims to spread their sound by releasing music on well recognised as well as local record labels. With their sound not being based on trends, rather providing their crowds with a sound that they love without them knowing it.
Soundcloud: soundcloud.com/dualdriveofficialFacebook: facebook.com/dualdriveofficialInstagram: instagram.com/dualdriveofficialYoutube: youtube.com/@dualdriveofficialResident Advisor: ra.co/dj/dualdrive

KAZIN 5.0 Edition @CULTURECLUBREVELIN
2026-04-25 22:30 - 2026-04-26 04:00 | Culture Club Revelin, Svetog Dominika 3, Dubrovnik, 20 000, Croatia
KAZIN 5.0 Edition
Subota, 25.04. Od 22:30h Culture Club Revelin‐——————————————————– ULAZNICE/TICKETS
Regular – 25€ VIP Silver – 35€ VIP Gold – 40€ VIP Platinum – 50€‐——————————————————– REGULAR uključuje/Includes:
Heineken, Karlovačko, Absolut Vodka, Beefeater Gin, Olmeca Silver Tequila, Havana 3, Jägermeister, Jameson, Martell V.S., White Walker, Jack Daniels, Soft Drinks, Red Bull, Voda/Water‐——————————————————– VIP dodatno otključava (Additionally Includes):
Heineken, Karlovačko, Jameson, Absolut Elyx, Grey Goose, Beefeater 24, Olmeca Silver, Avion Silver, White Walker, Martell V.S., Gentleman Jack, Havana 3, Havana 7, Jameson Black, Soft Drinks, Red Bull, Voda/Water‐——————————————————– Boce se serviraju isključivo uz rezervaciju stola /Bottles possible only with table bookingStolovi su mogući samo uz kupnju 5 ulaznica / Tables available when purchasing 5 or more tickets Tko prvi – njegovo.‐——————————————————– VAŽNO/IMPORTANT
Ulaz isključivo 18+ /Ages 18+ Fizička osobna iskaznica OBAVEZNA / ID MANDATORY‐——————————————————– ULAZNICE DOSTUPNE/TICKETS AVAILABLE:
Vukovarska 30 Pon–Pet | 9:00–16:00 +38598533531‐——————————————————–* uz potporu Turističke zajednice grada Dubrovnika
#kazin #cultureclubrevelin #allinclusive #revelin #dubrovnik

Dj Prcko (Vinyl Set) @ Love Bar
2026-04-25 21:00 - 2026-04-26 02:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Subota ide u groove modu
U Love Bar stiže @prck0_ s selekcijom koja ne pušta — funky ritam od početka do kraja.
Očekuj miks koji vozi kroz Disco, Funk, Synth-pop i Electro, sve što treba da se tijelo samo pokrene.
Subota, 25.4. 21:00
Vidimo se!!

PLOČE I FILM: FUNK YU, NOĆ VINILA I GLAZBENI VREMEPLOV
2026-04-25 19:00 - 2026-04-26 02:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 25. 4. nakon grasti i biljaka na red dolaze ploče i film, uz ples i razgovor.
Gledat ćemo film FUNK YU, slušati ploče i proći kroz glazbeni vremeplov sa DJ Tonyjem Marasovićem i DJ Božom Gabrićem.
Raspored:
– u 19 h – projekcija filma „FUNK YU“ (2024.), mladog dubrovačkog redatelja Franka Dujmića
– nakon filma, oko 20.30 h – Noć vinila i Glazbeni vremeplov:DJ Tony Marasović & DJ Božo Gabrić (ST)

FUNK YU (2024.)U središtu filma potraga je za rijetkim singlom „Ulica Jorgovana / Zlatokosa“, danas kultnim primjerkom jugoslavenskog funka koji je u vrijeme izlaska prošao ispod radara mainstreama. Kao strastveni kolekcionar, redatelj kreće na putovanje kroz prostor bivše Jugoslavije, susrećući raznolike aktere vinilne scene, od Podgorice i Zagreba do Ljubljane, Beograda, Skoplja i Rijeke, istražujući fenomen „diggerske“ opsesije i kulture sakupljanja.
Film donosi duhovito i vizualno razigrano glazbeno putovanje, koje je, kako ističe kritika (Tena Šarčević, glazba.hr), obilježeno jasnom estetikom i i pažnjom prema detalju.
Režija i scenarij: Franko DujmićUloge: Jerko Marčić, Franko Dujmić, Peđa Radović, Tošo Filipovski, David Blažević, Jaka Batič, Borja Močnik, Igor Večerić, Borko Bojović, Vojislav Božičković, Tomislav Bader, Leo Hekman, Eduard WerftKamera: Frane PamićMontaž: Danijel BrlasOblikovanje zvuka: Jovo KljajićScenografija: Frane PamićProducenti: Tamara Babun, Matija DrnikovićAnimacija: Mia Murat, Vedran Štefan, Marko Belić, Franko DujmićProdukcija: Wolfgang i Dolly (HR)Koproducenti: Mladen Ivanović (Videa Production), Dubravko Robić (Robson Studio)Koprodukcija: Videa Productions (ME), Robson Studio (HR)

NOĆ VINILA I GLAZBENI VREMEPLOV:
Dvojac DJ Tony Marasović i DJ Božo Gabrić, tajnovito kažu da će puštati „kombinaciju svega, stranog, domaćeg i raznog, s probranih gramofonskih ploča na vrhunskom zvučnom sistemu“.
Dovode nam i svoj projekt „Glazbeni vremeplov“, svojevrsni vodič kroz povijest nosača zvuka i kulture slušanja, u sklopu kojeg ćemo između ostalog vidjeti kolekcionarske primjerke gramofonskih ploča, prelistati kultne glazbene knjige…
Ulaz je slobodan.
Program omogućili Ministarstvo kulture i medija RH i Turistička zajednica Grada Dubrovnika.

Otvorenje izložbe „Zbirka Nikšić“ u ljetnikovcu Bunić - Kaboga
2026-04-25 19:00 - 20:30 | Ljetnikovac Bunić – Kaboga, Dubrovnik, Croatia
Dubrovački muzeji u subotu 25. travnja 2026. u 19 sati u ljetnikovcu Bunić-Kaboga otvorit će izložbu ”Zbirka Nikšić” autorica Lucije Vuković i Viktorije Žuvele. Zbirka Nikšić pripadala je Vili Giorgi Bona (Nikšić) na Pilama, građevini dugog trajanja i kontinuiteta stanovanja, u kojoj se postupno oblikovao slojevit i raznolik korpus njezinoga povijesnog inventara. Zbirka Nikšić je u Kulturno-povijesni muzej Dubrovačkih muzeja pristigla velikodušnim darivanjem gospođe Marije Nikšić-Ivančić i otkupom sredstvima Grada Dubrovnika tijekom 2024. i 2025. godine.Na izložbi će se u novom muzeološkom kontekstu predstaviti raznovrsna građa koja datira od 17. do 20. stoljeća, a riječ je o slikama, namještaju kao i uporabnim i ukrasnim predmetima od keramike i porculana, metala te tekstila. Izlaganjem zbirke Nikšić u ljetnikovcu Bunić-Kaboga na Batahovini, jednom od najvažnijih primjera ladanjske arhitekture na dubrovačkom području, uspostavlja se suptilni dijalog između muzealiziranih predmeta lišenih prirodnog okruženja i povijesnog prostora koji se otvara za novu namjenu.Stručni suradnik na izložbi je Ivan Viđen, autor projekta likovnog postava je David Kabalin, a grafičkog oblikovanja Orsat Franković.Besplatan prijevoz za otvorenje izložbe, 25. travnja 2026., osiguran je u suradnji s javnim gradskim prijevoznikom Libertas Dubrovnik. Polazak s Pila predviđen je u 18:30 sati, uz zaustavljanja na stanicama u Vukovarskoj ulici (Tommy) te u Ulici Obala Stjepana Radića (robna kuća Srđ). Povratak iz Ljetnikovca Bunić-Kaboga na Pile preko magistrale planiran je po završetku programa oko 20:30 sati. Također, za sve koji dolaze vlastitim automobilom osiguran je parking iza ljetnikovaca Bunić-Kaboga i Stay.Izložba ostaje otvorena u Ljetnikovcu Bunić-Kaboga do 27. rujna 2026. godine te se može razgledati u sljedećim terminima.četvrtak i petak: 10:00 – 16:00subota i nedjelja: 15:00 – 20:00Ulaz je slobodan.

Vasilisa Premudra
2026-04-25 18:30 - 20:00, 2026-04-25 16:30 - 18:00 | Kazalište Marina Držića, Pred Dvorom 3, Dubrovnik, 20000, Croatia
Gostujuća predstava za djecu Dječjeg kazališta Branimir Mihaljević iz Osijeka.
„Kao i svaka klasična bajka, Vasilisa Premudra, kroz lepezu zanimljivih likova, priča uzbudljivu priču o vječnoj borbi dobra i zla. Orao, Baba Jaga, Morski car i mnogi drugi zanimljivi likovi vode nas na put u čarobni svijet mistične slavenske mitologije. Ova bajka afi rmira različitost na brojne načine, a klizni i promjenjivi identiteti otvaraju mogućnost reinterpretacije i čitanje bajke u novom ključu, potičući djecu na prihvaćanje različitosti u suvremenom društvu. Uzbudljiva fabula, koja počinje ratom životinja i prati fantastično putovanje Vasilise i Ivanuške, najmlađe će gledatelje ostaviti bez daha.“
Paolo Tišljarić

DUBROVNIK vs DUBRAVA
2026-04-25 18:00 - 19:30 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
SUBOTNJI OKRŠAJ DUBROVNIKA I DUBRAVE!

Dragi navijači, 31. kolo SuperSport Premijer lige donosi nam okršaj sa zagrebačkom Dubravom! Ove sezone obje su momčadi u međusobnim susretima slavile na gostovanjima: Dubrava je pobijedila u Gospinom polju 5. prosinca prošle godine, a mi smo uzvratili pobjedom u Zagrebu 13. veljače, nakon drame u produžecima.

Dubrava je u jako dobrom ritmu i u posljednja tri kola ima tri pobjede; redom protiv Šibenke, Dinama i Alkara. Momčad trenera Josipa Sesara trenutno se nalazi na četvrtom mjestu ljestvice, no zapravo nas dijeli samo jedan bod. Upravo ta gužva od četvrtog do sedmog mjesta i borba za što bolji plasman uoči doigravanja dat će dodatnu draž utakmici!

Dođite podržati naše košarkaše u subotu, 25. travnja u 18 sati u Gospinom polju! Vidimo se na tribinama – ajmo Dubrovnik!!

#kkdubrovnik #dubrovnikbasketball

SUPER MARIO GALAXY FILM / The Super Mario Galaxy Movie
2026-04-25 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
U filmu koji pratimo nove dogodovštine Super Maria koji se upušta u svemirsku avanturu, istražuje kozmičke svjetove i suočava se s galaktičkim izazovima daleko od poznatog Kraljevstva gljiva.
Super Mario Galaxy Film je animirani film temeljen na svijetu Super Mario Bros. i prati Super Mario Bros. Film, koji je izašao 2023. godine i zaradio više od 1,3 milijarde dolara diljem svijeta. Oba naslova, prvi iz 2023. i Super Mario Galaxy Film producirali su Chris Meledandri iz Illuminationa i Shigeru Miyamoto iz Nintenda.
Film će sufinancirati Universal Pictures i Nintendo, a Universal Pictures će ga objaviti diljem svijeta. Film Super Mario Galaxy Movie režirali su povratnici filmaši Aaron Horvath i Michael Jelenic, prema scenariju povratnika scenarista Matthewa Fogela, a Brian Tyler se vraća kao skladatelj glazbe.

KONAVOSKI KRUG – Festival održivog življenja
2026-04-25 15:00 - 20:00 | Cavtat, Trumbićev put, Cavtat, Dubrovačko-neretvanska, 20210, Croatia
Općina Konavle i Centar za poduzetništvo DNŽ organiziraju manifestaciju „KONAVOSKI KRUG – Festival održivog življenja“ (pilot-akcija), koja se održava u Konavlima u petak i subotu 24. i 25 travnja. Na više lokacija organizirane su različite aktivnosti koje povezuju tradiciju s modernim konceptima kružne ekonomije, educiraju građane i osnažuju lokalne proizvođače. Svrha manifestacije je pokazati kako kružna ekonomija nije samo teorijski koncept, već praktičan način življenja koji čuva resurse i osigurava bolju budućnost za Konavle.
Prvi dan festivala posvećen je radionicama, stručnim predavanjima i panel-raspravama u kojima će sudjelovati djeca, poljoprivrednici, poduzetnici i predstavnici lokalnih vlasti. Za predškolce su pripremljene edukativne radionice kojima se djeci, kroz igru i kreativan rad, usađuje ekološka svijest i ljubav prema prirodi. Odrasli će se upoznati s osnovama permakulture i permakulturnog vrtlarenja. Za lokalne ugostitelje organiziran je kulinarski show na kojem će kuhari demonstrirati pripremu vrhunskih jela od namirnica koje se u ugostiteljstvu najčešće bacaju, promovirajući zero-waste filozofiju u prehrani. Kroz predavanje i panel-raspravu sudionicima će se približiti inovativne tehnologije kojima je moguće otpad od maslina i grožđa iskoristiti za proizvodnju energije i gnojiva.
Drugi dan festivala rezerviran je za sajam autohtonih proizvoda na kojem će konavoski proizvođači predstaviti svoje najbolje plodove i rukotvorine. Time želimo promovirati kratke opskrbne lance kao još jednu od ključnih kružnih praksi. Festival završava radionicom kojom se žele potaknuti kućanstva na pravilno kompostiranje kako bi se smanjio biootpad i proizvelo vlastito prirodno gnojivo.
Manifestacije se održava u okviru projekta CIRCUS, koji se fokusira na izazove s kojima se suočavaju obalne zajednice u regiji ADRION, a financira se iz IPA Adriatic Ionian programa Europske unije. Projekt uključuje vodećeg partnera, Mediteranski agronomski institut u Bariju (CIHEAM Bari) te uz Općinu Konavle i Centar za poduzetništvo Dubrovačko-neretvanske županije još sedam partnera iz lokalnih tijela, istraživačkih ustanova i organizacija za podršku poduzetništvu.
Na sljedećoj poveznici možete pronaći Program manifestacije kao i poveznice za prijavu na prateće radionice i događanja.
Program manifestacije Konavoski krug

BESPLATNA RADIONICA: „SAM SVOJ DIZAJNER: CANVA & AI ZA MODERNO POSLOVANJE“
2026-04-25 09:00 - 17:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
U vremenu kada vizualna komunikacija određuje vidljivost vašeg biznisa, više nije pitanje trebate li dizajn, već kako ga sami možete izraditi – brzo, kvalitetno i bez velikih troškova.
DURA vas poziva na radionicu u sklopu Startup akademije koja će vas naučiti kako pretvoriti popularni alat Canva u vašeg osobnog grafičkog dizajnera, uz moćnu asistenciju umjetne inteligencije.
Što ćete naučiti na ovoj radionici?
✨ Brand Kit i osnove: Postavite vlastite boje i fontove koji komuniciraju vrijednosti vašeg brenda.
✨ Dizajn za sve platforme: Izradite profesionalan sadržaj za Instagram, LinkedIn, Facebook, ali i za prezentacije i tisak.
✨ Moć AI alata: Iskoristite napredne funkcije poput Magic Resize (promjena dimenzija u sekundi) i Text to Image za generiranje unikatnih vizuala.
✨ Ušteda vremena: Naučite kako u kratkom vremenu izraditi vizualni sadržaj za cijeli tjedan poslovne komunikacije.
✨ Profesionalna estetika: Čak i ako mislite da nemate talent za dizajn, dobit ćete konkretna pravila kako postići sklad i profesionalnost.
📅 Subota, 25. travnja 2026. u 9:00 sati
🔗 Prijave: https://eventsnotebook.com/showEvent.php?id=758
ℹ️ Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

Festival nordijskog hodanja i pješačenja Konavle 2026
2026-04-25 09:00 - 15:00 | Pridvorje, Konavle, Pridvorje, Pridvorje, Dubrovačko-neretvanska, 20217, Croatia
SUBOTA, 25. travnja 2026. godine
9:00 Okupljanje ispred samostana sv. Vlaha u Pridvorju. Dobrodošlica, evidencija i naplata kotizacija, pozdrav i zagrijavanje te podjela u grupe po zahtjevnosti staze.
10:00 Početak pješačenja – vođene ture prema unaprijed određenim rutama

1. Zelena ruta

Relacija: Samostan Pridvorje – Ekopark Konavle – Vodopić vina – Samostan Pridvorje
Ukupna duljina: 7 km
Ukupna visinska razlika: 55 m
Zahtjevnost: laka ruta
Podloga: asfalt, makadam

Ruta započinje ispred samostana sv. Vlaha, odakle se kreće prema crkvici sv. Trojstva uz kratku priču vodiča. Ruta se potom nastavlja kroz Ekopark Konavle, prostor koji objedinjuje prirodnu i kulturnu baštinu konavoskog kraja, uz kraće osvježenje. Na kraju, dolazak u vinotočje Vodopić, gdje sudionike dočekuje domaćin uz degustaciju lokalnih vina i predstavljanje vinogradarske tradicije Konavala te povratak prema samostanu.

2. Žuta ruta

Relacija: Samosatan Pridvorje – Knežev dvor – OPG Ivo Karaman – Samostan Pridvorje
Ukupna duljina: 6 km
Ukupna visinska razlika: 215 m
Zahtjevnost: srednje laka ruta
Podloga: makadam, šumska staza, asfalt

Ruta uključuje zaustavljanje kod važnog povijesnog lokaliteta, Kneževa dvora u Pridvorju. Ovaj vrijedan povijesni lokalitet svjedoči o upravnom i društvenom životu ovoga kraja za vrijeme Dubrovačke Republike. Čašćenje ispred Dvora te nastavak pješačenja prema crkvici sv. Ane i OPG-u Ivo Karaman, gdje domaćin dočekuje s čašćenjem svojim proizvodima.Zaustavljanje kod crkvice sv. Trojstva prije povratka.

3. Crvena ruta

Relacija: Samostan Pridvorje – Cadmos village – Ranch Novaković – Samostan Pridvorje
Ukupna duljina: 8,5 km
Ukupna visinska razlika: 30 m
Zahtjevnost: srednje teška ruta
Podloga: makadam, šumske staze

Ruta započinje ispred samostana u Pridvorju, odakle se kreće prema Cadmos Villageu, interpretacijskom i avanturističkom centru koji spaja prirodu, edukaciju i lokalne legende. Nakon toga slijedi nastavak prema Ranchu Novaković, obiteljskom imanju poznatom po konjičkom turizmu i organizaciji rekreativnih aktivnosti u prirodi, gdje sudionike dočekuje domaćin. Po završetku posjeta je organiziran povratak u Samostan Pridvorje autobusom.

13:00 Povratak ispred samostana sv. Vlaha u Pridvorju – Piknik ručak i završni program
Po povratku svih grupa slijedi piknik ručak na otvorenom, nakon čega započinje završni dio programa uz glazbu DJ-a i opušteno druženje sudionika. U sklopu programa održava se Sajam tradicijskih i domaćih proizvoda, na kojem se predstavljaju konavoski OPG-ovi s ponudom lokalnih delicija i rukotvorina. Sudionici će imati priliku kušati i kupiti proizvode karakteristične za konavoski kraj te se izravno upoznati s njihovim proizvođačima. Poseban doživljaj završnice festivala upotpunit će nastup Kulturno-umjetničkog društva „Stjepan Radić Pridvorje“, koji će publici predstaviti bogatstvo konavoske tradicije kroz folklorne plesove i glazbu.

Radi što bolje organizacije, molimo da svoje sudjelovanje prijavite na mail: ured@agroturizam-konavle.hr.
Kotizacija po osobi iznosi 17,00 € i uključuje: piće dobrodošlice, vođenu pješačku turu, degustacije u domaćinstvima, bon za ručak s pićem, zabavni program – DJ te nastup KUD-a Stjepan Radić Pridvorje.
